Na temelju članka 40. i 41. Zakona o ustanovama („Narodne novine“ broj 76/93, 29/97, 47/99, 35/08, 127/19 i 151/22), članka 20. Zakona o knjižnicama i knjižničnoj djelatnosti („Narodne novine“ broj 17/19, 98/19 i 114/22), članka 22. Statuta Grada Raba („Službene novine Primorsko-goranske županije“ broj 4/21) i članka 15. Statuta Gradske knjižnice Rab, Gradsko vijeće Grada Raba, na sjednici održanoj 2. kolovoza 2023. godine, raspisuje

**JAVNI NATJEČAJ
 za imenovanje ravnatelja Gradske knjižnice Rab**

Za ravnatelja Gradske knjižnice Rab može se, na temelju predloženog četverogodišnjeg plana rada imenovati osoba, koja ispunjava sljedeće uvjete:

• da ima završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij

• položen stručni knjižničarski ispit
• najmanje pet (5) godina rada u knjižnici
• stručne, radne i organizacijske sposobnosti.

Uz vlastoručno potpisanu pisanu prijavu na natječaj potrebno je priložiti sljedeće dokumente:

• životopis
• dokaz o stručnoj spremi (preslika diplome)

• dokaz o hrvatskom državljanstvu (preslika domovnice ili osobne iskaznice)

• dokaz o položenom stručnom knjižničarskom ispitu (preslika uvjerenja)
• dokaz o radu u knjižničarskoj struci od najmanje pet godina koji sadržava vrstu poslova koje je kandidat obavljao (preslika ugovora, rješenja ili potvrde poslodavca)

• dokaz o ukupnom radnom iskustvu (izvornik ispisa elektroničkog zapisa o radno pravnom statusu/e-radna knjižica koja se vodi pri Hrvatskom zavodu za mirovinsko osiguranje
• uvjerenje nadležnog suda o nekažnjavanju (izvornik, ne starije od 6 mjeseci od dana objave ovog natječaja)

• prijedlog četverogodišnjeg plana rada.

Položen stručni knjižničarski ispit ima i osoba koja je oslobođena polaganja stručnog knjižničarskog ispita na temelju zakona kojima je uređena knjižnična djelatnost.

Kandidat isprave prilaže u neovjerenoj preslici, s tim da je prije sklapanja ugovora o radu, dužan predočiti izvornike isprava i dokumentacije.
Neovjerene preslike ne vraćaju se kandidatu nakon završetka javnog natječaja.
Na natječaj se mogu javiti osobe oba spola sukladno članku 13. Zakona o ravnopravnosti spolova („Narodne novine“ broj 82/08 i 69/17). Riječi i pojmovi koji imaju rodno značenje a koji se koriste u natječaju za osobe u muškom rodu uporabljeni su neutralno i odnose se na muške i ženske osobe.
U prijavi na natječaj se navode osobni podaci podnositelja prijave (ime i prezime, OIB, datum i mjesto rođenja, adresa stanovanja, broj telefona ili mobitela, e-mail adresa) i napomena da se prijava podnosi za radno mjesto ravnatelja uz vlastoručni potpis.
Ravnatelja na temelju provedenog javnog natječaja te predloženog četverogodišnjeg plana rada imenuje Gradsko vijeće Grada Raba na mandat od četiri godine.

Rok za podnošenje prijava je petnaest (15) dana od dana objave u „Narodnim novinama“.

Kandidat koji ostvaruje pravo prednosti pri zapošljavanju prema posebnim propisima, dužan je u prijavi na natječaj pozvati se na to pravo te priložiti svu propisanu dokumentaciju prema posebnom zakonu, kojom dokazuje to pravo, a prednost u odnosu na ostale kandidate ostvaruje samo pod jednakim uvjetima.

Kandidat koji se poziva na pravo prednosti prilikom zapošljavanja sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19 i 84/21 ) uz prijavu na natječaj dužan je priložiti, osim dokaza o ispunjavanju traženih uvjeta iz natječaja i sve potrebne dokaze propisane člankom 103. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19 i 84/21). Popis dokaza za ostvarivanje prava prednosti pri zapošljavanju koje je kandidat dužan priložiti uz prijavu na javni natječaj objavljeni su na sljedećoj poveznici Ministarstva hrvatskih branitelja:
[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji ostvaruje pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata („Narodne novine“ broj 84/21), uz prijavu na natječaj dužan je u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti:
[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)
Kandidat koji se poziva na pravo prednosti prilikom zapošljavanja, sukladno članku 48.f Zakona o zaštiti civilnih i vojnih invalida rata („Narodne novine“ broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 94/01, 103/03, 148/13 i 98/19), uz prijavu na natječaj dužan je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo.

Kandidat koji se poziva na pravo prednosti prilikom zapošljavanja sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osoba s invaliditetom.

Urednom prijavom na natječaj smatra se prijava koja sadrži sve podatke i priloge navedene u natječaju. Kandidati koji nisu podnijeli potpunu, pravodobnu i vlastoručno potpisanu prijavu ili ne ispunjavaju formalne uvjete iz natječaja ne smatraju se kandidatima prijavljenim na natječaj niti će biti pozvani na dopunu istih te se njihove prijave neće razmatrati. O navedenom će kandidati biti obaviješteni pisanim putem (običnom ili elektronskom poštom).

Kandidati mogu biti pozvani na razgovor (intervju) radi dodatnog utvrđivanja njihovih kvaliteta i sposobnosti te ciljeva i motivacije za rad. U tom slučaju na mrežnim stranicama Gradske knjižnice Rab [www.gk-rab](http://www.gk-rab) objavit će se vrijeme i mjesto održavanja razgovora (intervjua). Ako kandidat ne pristupi razgovoru (intervjuu) smatra se da je povukao prijavu na natječaj.

O rezultatima natječaja kandidati će biti obaviješteni u zakonskom roku.

Prijavom na ovaj natječaj kandidat potvrđuje da je upoznat s pravnim temeljem prikupljanja osobnih podataka i njegove svrhe, kao i o zaštiti njihova čuvanja, te njihovim pravima, a sve u skladu s Uredbom (EU) 2016/679 Europskog parlamenta i Vijeća od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka i Zakona o provedbi Opće uredbe o zaštiti podataka („Narodne novine“ broj 42/18).
Kandidat prijavom na ovaj natječaj daje izričitu suglasnost Gradskoj knjižnici Rab na prikupljanje i obradu svojih osobnih podataka u svrhe natječajnog postupka kao i suglasnost za objavu istih kao rezultata natječaja.

Prijave na natječaj sa obaveznom dokumentacijom dostavljaju se osobno u pisarnicu Grada Raba ili preporučenom poštom na adresu:
Grad Rab – Gradsko vijeće, Trg Municipium Arba 2, 51280 Rab s naznakom: „Natječaj za ravnatelja Gradske knjižnice Rab – ne otvaraj“.
Odluku o imenovanju ravnatelja Gradske knjižnice Rab donosi Gradsko vijeće Grada Raba.
Odluka o rezultatima bit će objavljena na mrežnim stranicama Gradske knjižnice Rab [www.gk-rab.hr](http://www.gk-rab.hr) u skladu s člankom 10. stavkom 1. točka 10. Zakona o pravu na pristup informacijama („Narodne novine“ broj 25/13, 85/15 i 69/22).

Grad Rab zadržava pravo poništenja javnog natječaja.

KLASA: 024-04/23-01/04
URBROJ: 2170-13-02-01/02-23-1-1
Rab, 2. kolovoza 2023.

 **Gradsko vijeće Grada Raba**